Jyllandsposten, 1838-05-28
Her var det, i den nære Finderup Bye, at Erik Glipping blev dræbt. Ved Viborg var det, at den danske Prinds Otto blev slagen af Grev Geert, og denne Bye var det, som i Valdemarernes Tider var en stor og mægtig Kjøbstad og som med mange Sogne dengang bedækkede Agre og Tofte, hvorover nu Ploven skrider hen, og som ei sjelden standsedes ved Anstød af de gamle Grunde, der endnu bære Vidne og svundne gyldne Tider. J Viborg var det, at Valdemar d. 3die lod sig krone, og at senere Hans Tausen indførte det store Reformationsværk, hvorfra saa rund en Velsignelse udgik trindt over det hele Land. - Dog store vare de Omvæltninger og mange de Omskiftelser, som denne vor Stad gjennemgik siden hine Tider, af dens fordums Storhed og Glands have vi kun enkelte Spor tilbage, og af dens tilintetgjorte Bygninger, kun Rudera. Held derfor vor milde Konge, som atter lod et nyt Reformationsværk udgaae fra samme Bye, hvorpaa nu atter al Folkets Haab er rettet. Betydningsfuldt var det derfor idag, den 21de Mai, under Klokkernes høitidelige Ringning, at see vore jydske Stænderdeputerede igjen at samles paa Raadhuset, for derfra, i skjøn Forening, at begive sig til Domkirken, hvor selv her, paa disse høitidelige Steder, fordums stolte Minder fulgte os - thi hvem kunde vel her, ved at lade Tanken dvæle paa det gamle Kongenavn af Frederik den Fjerde, som overalt var inskriberet saavel Raadhuus som Kirke, ja endog hver enkelt af de Stolestader hvori vore Deputerede vare pladse rede, uden med Taknemmelighed at erindre ogsaa denne Landets Konge, som ei alene opførte disse ærværdige Bygninger (172628) efterat Jldsluerne havde ødelagt dem, men som under en Regjering, der var hjemsøgt af næsten alle Landeplager: "Krig, Pest, Jlds, og Vandsnød, dog ved klog Sparsommelighed og god Occonomie ved sin Død efterlod Finantserne en Beholdning af 3 Millioner. Jntet Navnetræk kunde derfor denne Dag betydningsfuldere svæve for vort Øie og tiltale vort Jndre, og især vore Deputerede, end netop dette, hvis første og sidste Tanke nu maa være henvendt paa Finantsvæsenet, gjennemgribende Besparelser og Jndskrænkninger i den hele Statshuusholdning; thi hvor en Statsgield af 130 Millioner trykker Landet, er ingen Tid at give bort; her gjelder det at benytte Øieblikket, saafremt det frygteligste af Alt - en Statsbanqueret, ei skal overrumple os. Strøe Bemærkninger. At det holder meget haardt, idetmindste her i Jylland, baade for Borger og Bonde - Statens Grundstøtter - at udrede Skatterne, det er en uomtvistelig Sandhed, og at Restancerne ved een eneste Amtstue for Tiden udgjøre 18,000 Rbd., det beviser noksom, at det just ikke er nogen gylden Periode for Landmændene. At der ikke destomindre er Penge i Landet, maa være høist glædeligt for enhver Patriot at erfare af Hamburger, nene Zeitung Nr. 111, hvori læses, i en Artikel fra Schlesvig, følgende: Efter Forlydende vil Prinds Christian begive sig til England, for at være nærværende ved Dronningens Kronning, og skal 120,000 Specier, (c. 240,000 Rbd. r. S.) være bestemt dertil. Opførelsen af Slottet i Kiel beregner man til 50,000 Specier (c. 100,000 Rbd.) og til at modtage Storfyrsten, af Rusland antager man vil medgaae 20 a 40,000 Rbd.